6. gyakrolat Név: Neptun kód:

Az alábbi feladatokban található **P1**, **P2**, **P3** és **P4** paramétereket a hallgatók egyes feladatokhoz rendelését tartalmazó táblázatban lehet megtalálni a tárgy honlapján a házi feladat felsorolásánál!

1. A **MEGADOTT INTERNET CÍMRŐL (P1)** valaki SYN támadást folytat a géped ellen. Keresd meg annak a hálózatüzemeltetőnek az email címét, akinek levelet kell írnod emiatt! Melyik AS-hez tartozik ez az IP cím és ki üzemelteti azt? Ki üzemelteti az eggyel kevésbé specifikus IP cím tartományt? (Tipp: Használd a whois szolgáltatást és persze ahol kell a dnslookup parancsot).

2. Mely IPv4 prefixeket hirdeti a **MEGADOTT AS (P2)** sajátjaként? Vázold fel az őt körülvevő gráfot, legalább 1-2 customer, 1-2 peer és 1-2 provider AS kapcsolattal (csak IPv4)! A kapcsolatok típusát jelöld meg! (tipp: használd a HURRICANE ELECTRIC webszolgáltatását, de az ott levő gráfban nem látszik a kapcsolat típusa, azt ugyanitt az oldalon, de az IRR fülnél lehet megtalálni). Vajon kapcsolódik az AS valamelyik IXP (Internet Exchange) –hez ? Ott valószínűleg kikkel kapcsolódik össze? Az egyik provider esetében nyomozd ki, hogy az vajon hanyadik szintű (Tier) AS-nek számít! (Tipp: Ehhez használhatod pl. a wikipediat :) )

3. A **MEGADOTT (P3)** szolgáltatótól egy email úgy tűnik nem érkezik meg hozzád. Vizsgáld meg egy ottani route szerver segítségével, hogy onnan mely országokon megy valószínűleg keresztül a forgalom hozzád! Dokumentáld azoknak az elérhetőségét, akik a közbenső AS-eket adminisztrálják! Elég, ha csak a legjobb útvonalat nézed végig! (Tipp: a feladatot pl. publikus route szerverek segítségével tudod megoldani. Windows esetében használd pl. a putty-ot telnet terminálként hozzá)

4. Hol található a **MEGADOTT (P4)** szolgáltató telephelye? Hány és mely IXP-kben vesz részt public peering résztvevőként? Peering-el-e valahol exkluzív módon (private peering)? Hány másik ISP-vel áll (public vagy private kapcsoló központokon keresztül) peering kapcsolatban? Sorolja fel, melyek ezek! Jellemezze a szolgáltató peering politikáját! (Tipp: A feladat megoldásához a <https://www.peeringdb.com> vagy a <https://euro-ix.net/tools/ixp-directory> oldal jól használható!)